Matteus, Volg My! (Sagteband)
Matteus was 'n sterk persoon wat geglo het aan onafhanklikheid en om te vat waarop hy geregtig gevoel het. Maar op 'n dag kom Jesus deur sy tolhek, kyk hom stip in die oë, en sê: "Volg My!" Van daardie oomblik het sy lewe verander, eers stadig en skepties, maar uiteindelik met oorweldigende oortuiging.
In hierdie merkwaardige verhaal van Matteus, omskep en verlewendig Herman Breytenbach hierdie geliefde Bybelverhaal in iets waarmee oud en jonk kan assosieer. Met die wisselwerking tussen Jesus, Matteus, die ander dissipels en die mense wie se lewens Jesus so diep en persoonlik geraak het, is hierdie verhaal nuut en volledig gemaak. Dit sal jou aan die hart gryp.
Matteus is nie 'n stowwerige man van ouds nie, maar 'n werklike vlees-en-bloed persoon waarmee almal kan identifiseer. Net soos ons, gaan hy al die ervaringe in die lewe deur, en kom op die ou end tot die gevolg daar is net een waarheid – om Jesus te volg.
Herman Breytenbach is nie net 'n deeglike kenner van die Bybel nie, maar ook 'n merkwaardige storieverteller. Dit het ek opnuut agtergekom toe ek hierdie boek gelees het. Trouens, ek kon dit net nie neersit nie. Herman slaag uitmuntend daarin om die Matteusevangelie op 'n vars, eietydse en Bybelgetroue manier aan uit te beeld. Hy laat vir Matteus toe om as verteller ons deur al 28 hoofstukke van sy evangelie te begelei.
Ek het my verstom aan al die navorsing wat deur die loop van hierdie lewendige vertellings ingebou is, en boonop dan op 'n maklik verstaanbare manier oorgedra word. Van hoofstuk tot hoofstuk voorsien Herman die nodige dekor om ons te help om Matteus net soveel beter en dieper te leer ken en verstaan. Belangrike inligting oor enigiets vanaf die rol van tollenaars in die tyd toe Jesus op aarde was, die verstaan van die historiese situasie van die wyse manne, tot by die plekke waar mense gewoonlik vir pêrels gaan soek het, om maar enkele voorbeelde te noem, is kosbare padaanwysers om behoorlik onder Matteus se vel in te kom.